b'\n_START_ARTICLE_\nErulia\n_START_PARAGRAPH_\nErulia (Taiwano, Tabaino, Tajuano, Taiguano, Taibano; sami sebe nazivaju Eduria, Ukohinomas\xc3\xa3), pleme ameri\xc4\x8dkih Indijanaca srodno Baras\xc3\xa1nama, porodica tucanoan, naseljeno na rijekama Pir\xc3\xa1-Paran\xc3\xa1 i r\xc3\xado Cananar\xc3\xad u kolumbijskom departmanu Vaup\xc3\xa9s ._NEWLINE_Erulie sami sebe nazivaju Eduria, a smatraju da potje\xc4\x8du od mitske anakonde koja je iznesla pet jaja kada je prolazila rijekom Pir\xc3\xa1-Paran\xc3\xa1. Od ovih pet jaja poteklo je pet tamo\xc5\xa1jih plemena, a jedno od njih su i oni sami. Erulie prakticiraju za taj kraj karakteristi\xc4\x8dnu sve\xc4\x8danost "Yurupar\xc3\xad". Nastambe su im tipi\xc4\x8dne maloke._NEWLINE_Organizirani su u 14 patrilinearnih klanova, a temeljna socijalna organizacija je nuklearna obitelj. Ekonomiju im sa\xc4\x8dinjava lov, ribolov, sakupljanje i hortikultura. Preostalo ih je tek dvadesetdvoje (19; Arango & S\xc3\xa1nchez 1998 ); me\xc4\x91u Indijancima Barasana, Tatuyo y Kawiyar\xc3\xad.'